Aalborg Stiftstidende, 1833-04-27
Kammeret hørte disse Forsvarstaler med usædvanlig Rolighed; endogsaa de ivrigste Raabere - hedder det - afholdt sig fra deres sædvanlige Afbrydelser, skjøndt dette kostede dem saamegen Anstrengelse, at et Par af dem den følgende Dag bleve syge. Af de tilstedeværende 388 Medlemmer havde 65 trukket sig tilbage fra Sagen inden de Anklagede indførtes; efterat Forsvaret var hørt, trak endnu 17 sig tilbage, saa at kun 306 i det Hele stemmede. Herr Berryer, en af Recusenterne, motiverede sin Væggring saaledes: "Da der debatteredes om Tiltalte maatte være at indstævne, tilstod Commissionens Ordfører Hr. Persil, reentud, at Spørgsmaalet her angik en Kamp mellem 2 politiske Meninger; man kæmpede Fjende mod Fjende. Den samme Bane har Forsvaret betraadt; her kan altsaa ikke være Spørgsmaal om nogen egentlig Rettergang og jeg af holder mig derfor billigen fra al Deeltagelse i et sligt Spilfægterie. Om denne Proces udtrykker National sig saaledes: "Min det om dette Møde vil ikke udslettes i Kammerets Annaler Naar engang dets egen Proces vorder instrueret, det være sig nu af en anden Forsamling eller af Historien, saa vi man ikke glemme, at det har været Dommer i sin egen Sag; at det har fortolket de bestaaende Love i et Partier Jnteresse og udkastet nye Reglements i samme Aand; at det i exempelløs Strenghed langt har overgaaet Hr. Villeles 300, om hvilke det saa nødig vil erindres. Ligeledes vil man mindes, at det var den forrige Liberalismes Advocater, Deputerede og Publicister, der her paa en voldsom Maaden gave deres Had mod Pressefriheden Luft, og denne Betragtning vil gjøre Sammenligningen med hine 300 endnu modbydeligere. Vi mærkede dog efter de scandaløse Scener, hvortil vi vare Vidne, og efter den uhørte Dom, der fulgtes dem, at vor Vrede svandt og gav Plads for Medlidenhed med et Kammer, der saaledes betragter Æren og Hevnen. Nu vil det vist være tilfreds; nu vil det mene sig opreist i den offentlige Mening! Og sandelig, hvo formaaede nu at miskjende den blændende Hvidhed i dets Uskyldsdragt, siden det har dømt den, der kaldte det beskæmmet, til treaarigt Fængsel og 10000 Fr. Mulct! Under saa usikkre Forhold som de nærværende, under en Stemning hos Nationen, der lader det uafgjort, om Modbydelighed for det Nærværende eller Frygt for Fremtiden ere den herskende Følelse, er det vanskeligt at bestemme, hvorlænge Monarkiet vil kunne holde sig hos os. Men skulde det være sandt, hvad man daglig forsikkrer os, at de Mennesker, der udgjøre Majoriteten i de Deputeredes Kammer, skulde være Monarchiets værdigste Repræsentanter, saa tør vi dristig paastaae, at det lakker mod Enden med samme, Man vil ikke kunne indbilde os, at Frankrigs Skjød skuldenvære saa udtømt, at kun slige Figurer der kunde undfanges: dette Frankrig, som fødte Revolutionens Undere, hvis Kraft i Keiserperioden aldeles forvandlede Europas Udseende, og hvis energiske Villie i 3 Dage afstraffede en femtenaarig Meeneed. Det Kammer, der lader sig henrive af en Persil og lede af en Jaubert og Viennet, kan maaskee i Ruinerne af dets Magt repræsentere det monarchiske Principzi Frankrig repræsenterer samme ikke. Frankrigs Forhaabninger hvile paa andre Støtter; saasnart det har bortslængt hiint forslidte Klædebon, vil - saa haabe vi - dets Hæder og Velfærd atter fremblomstre." Saavidt National, og efter denne Artikel at dømme, der fulgte umiddelbar paa Tribu nes Fordømmelse, synes det meget tvivlsomt, hvorvidt den Deputeredes Strenghed vil frugte noget.